1.

Článok 3 sa mení takto: a) odsek 2 sa nahrádza takto: „2. Repo obchody a reverzné repo obchody, operácie typu „buy/sell-back“ a typu „sell/buy-back“, ktoré sa týkajú devízových rezerv ECB, je potrebné podložiť týmito štandardnými dohodami v uvedenej verzii alebo uvedenom znení alebo v novšej verzii alebo novšom znení, ktoré schválila ECB: a) „The FBE Master Agreement for Financial Transactions (Edition 2004)“ sa použije pre operácie s protistranami založenými alebo registrovanými podľa práva ktorejkoľvek z európskych jurisdikcií a podľa práva Severného Írska a Škótska; b) „The Bond Market Association Master Repurchase Agreement (September 1996 version)“ sa použije pre operácie s protistranami založenými alebo registrovanými podľa federálnych zákonov alebo práva jednotlivých štátov Spojených štátov a c) „The TBMA/ISMA Global Master Repurchase Agreement (2000 version)“ sa použije pre operácie s protistranami založenými alebo registrovanými podľa iných právnych poriadkov ako tých, ktoré sú uvedené v písmenách a) alebo b). b) odsek 3 sa nahrádza takto: „3. Mimoburzové operácie s derivátmi, ktoré sa týkajú devízových rezerv ECB, je potrebné podložiť týmito štandardnými dohodami v uvedenej verzii alebo uvedenom znení alebo v novšej verzii alebo novšom znení, ktoré schválila ECB: a) „The FBE Master Agreement for Financial Transactions (Edition 2004)“ sa použije pre operácie s protistranami založenými alebo registrovanými podľa práva ktorejkoľvek z európskych jurisdikcií; b) „The 1992 International Swaps and Derivatives Association Master Agreement (Multicurrency – crossborder, New York law version)“ sa použije pre operácie s protistranami založenými alebo registrovanými podľa federálnych zákonov alebo práva jednotlivých štátov Spojených štátov a c) „The 1992 International Swaps and Derivatives Association Master Agreement (Multicurrency – crossborder, English law version)“ sa použije pre operácie s protistranami založenými alebo registrovanými podľa práva ktorejkoľvek inej z jurisdikcií, ako sú tie, ktoré sú uvedené v písmenách a) alebo b).“; c) odsek 5 sa nahrádza takto: „5. Vklady týkajúce sa devízových rezerv ECB u protistrán, ktoré: i) sú oprávnené na operácie uvedené v odsekoch 2 alebo 3, a ii) ktoré sú založené alebo registrované podľa práva ktorejkoľvek z európskych jurisdikcií okrem Írska, sú podložené dohodou FBE Master Agreement for Financial Transactions (Edition 2004) alebo jej novšou verziou. V prípadoch, ktoré nepatria pod body i) a ii) v tomto odseku, sa pre vklady týkajúce sa devízových rezerv ECB použije rámcová dohoda o vzájomnom započítaní pohľadávok (o nettingu) podľa odseku 7.“; d) odsek 7 sa nahrádza takto: „7. Rámcová dohoda o vzájomnom započítaní pohľadávok (o nettingu) sa uzatvára so všetkými protistranami s výnimkou protistrán: i) s ktorými ECB podpísala dohodu FBE Master Agreement for Financial Transactions (Edition 2004) alebo jej novšiu verziu, a ii) ktoré sú založené alebo registrované podľa práva ktorejkoľvek z európskych jurisdikcií s výnimkou Írska, takto: a) rámcová dohoda o vzájomnom započítaní pohľadávok (o nettingu) podľa anglického práva a vyhotovená v anglickom jazyku sa uzatvára so všetkými protistranami s výnimkou protistrán, ktoré sú uvedené v písmenách b), c) a d); b) rámcová dohoda o vzájomnom započítaní pohľadávok (o nettingu) podľa francúzskeho práva a vyhotovená v anglickom jazyku sa uzatvára s protistranami registrovanými vo Francúzsku; dohody, ktoré sú už v platnosti a ktoré sú vyhotovené vo francúzskom jazyku sú však naďalej platné a môžu sa nahradiť dohodou vyhotovenou v anglickom jazyku neskôr vo vhodnom termíne; c) rámcová dohoda o vzájomnom započítaní pohľadávok (o nettingu) podľa nemeckého práva a vyhotovená v anglickom jazyku sa uzatvára s protistranami registrovanými v Nemecku; dohody, ktoré sú už v platnosti a ktoré sú vyhotovené vo nemeckom jazyku sú však naďalej platné a môžu sa nahradiť dohodou vyhotovenou v anglickom jazyku neskôr vo vhodnom termíne a d) rámcová dohoda o vzájomnom započítaní pohľadávok (o nettingu) podľa práva štátu New York a vyhotovená v anglickom jazyku sa uzatvára s protistranami registrovanými v Spojených štátoch.“;